يونانى

اليونانى  او الجيريجى او الاغريقى ،  لغه قايمه بذاتها ضمن عيلة اللغات الهيندو-أوروبيه. معظم الناس اللى عايشه فى دولة اليونان و جزيرة قبرص بيتكلمو يونانى. فيه كمان ناس تانيه كتير بتتكلم يونانى عايشه كأقليات فى دول تانيه زى دول البلقان و البانيا وسواحل البحر الأسود و شرق المتوسط. اتطور اليونانى الحديث من اليونانى النموذجى فى المناطق الهيلينيه.

نظام الكتابة الأساسى لليونانى هو الألف-بيه الاغريقى، هيا أبجديه متكونه من 24 حرف بيمثلو أصوات مختلفة، منهم 20 حرف مستمدين بشكل أساسى من الألف-بيه بتاعة الفينيقيين، اللى هيا مستمده من الألف-بيه البروتو-سيناويه اللى هيا مستمده من الرموز الهيروغليفيه المصريه.

من أهم الناس اللى كتبت باللغة اليونانيه علا مر التاريخ الشاعر هوميروس اللى كتب الالياذه و الأوديسا باليونانيه الكلاسيكيه، و المؤرخ هيرودوتوس اللى كتب الكتاب المشهور بتاعه، هيستوريا Historia، باللغه الاغريقيه برضه.

 تاربخ اللغه اليونانى فى العصر قبل الكلاسيكى 
اللغة الاغريقية القديمة تعتبر من أقرب اللغات للغه البروتو هندو-اوروبية Proto-Indo-European Language. فيه نظريات كتير حولين ازاى البروتو هندو-أوروبية انتشرت فى  اوروبا واتطورت للغات الاوروبية المختلفة زى الاغريقى القديم بلهجاته المختلفة.

قبل ما الاغريق يتبنو الأبجديه الاغريقيه، شعوب اليونان كانت بتستخدم نظم كتابة مختلفه عن الأبجدية، أهمها نظام الكتابه الخطى ب Linear B اللى كان مستخدم فى الحضارة الموكيانية، هيا الحضاره اللى سبقت الحضارة اليونانية الكلاسيكية.

 تاربخ اللغه اليونانيه فى العصر الكلاسيكى 
بداية من القرن التامن ده العصر اللى ابتدت فيه الحضارة اليونانية فى الازدهار و هو ده العصر اللى ظهر فيه هوميروس الشاعر. الجاليات اليونانيه انتشرت حوالين البحر المتوسط و نقدر نشوف تأثيرهم الكبير علا فينيقيا و علا مصر فى عصر العيله 26 (بتاعة الفرعون ابسماتيك الاول) قبل ما مصر تروح فى الرجلين و تحتلها فارس لأول مرة (العيله 27).

بزوغ الأدب الاغريقى و انتشاره حوالين المتوسط واستخدامهم أبجدية سهلة القراية (الأبجدية الفينيقية) خللا لليونان هويه قويه تقدر تقاوم بيها الاستعمار الفارسى، لحد ما قام الاسكندر الاكبر و خلص العالم من الغلاسة بتاعتهم.

 تاريخ اللغه اليونانيه فى العصر الهلينيستى 
فى العصر الهلينيستى ثقافات وحضارات كتير حولين البحر المتوسط اتأثرت جامد باللغة الاغريقية اللى كانت تعتبر لغة الفن والثقافة بعد عصر الاسكندر. مصر اتبنت اللغة الاغريقية الكوينيه Koine Greek كلغة رسمية فى عصر العيله الـ 33، عيله البطالمة اللى حكمت من اسكندرية.

اسكندريه نفسها بقت أهم مركز ثقافى للثقافه اليونانيه فى الوقت ده. ناس كتير اتولدت أو عاشت فى اسكندريه زى اقليدس، فيثاغورس، ايراتوستينوس، مانيتون كلهم كتبوا مصنفاتهم باللغة الاغريقية. الأسطورة بتقول ان الفرعون بطلميوس التانى فيلاديلفوس هو اللى أمر بترجمة الكتاب المقدس للغه الاغريقيه، و كانت النتيجه هيا الترجمه السبعينيه المشهوره.

وبعد مصرع كليوباترا، اصبحت مصر بحكم الواقع جزء من الامبراطوريه الرومانيه، و كان الجزء الشرقى من الامبراطورية (زى مقاطعة مصر، مقاطعة اليهودية والجليل، سوريا، الأناضول، اليونان والبلقان) لازالوا بيتكلموا وبيستخدموا اللغة الاغريقية كلغة رسمية، أما الجزء الغربى من الامبراطورية، بما فيه روما وايطاليا كان بيستخدم اللغة اللاتينية.

 تاربخ اللغه اليونانبه فى عصر الدولة البيزنطية 
وبعد انقسام الامبراطوريه الرومانيه. اللغه الاغريقيه بقت لغة رسمية للدولة البيزنطية، وكسبت اللغه شعبيه كبيره فى العالم المسيحى الشرقى وده لان الأناجيل القانونية و كتب العهد الجديد كانت مكتوبة باللغة الاغريقية. اللغة الاغريقية أثرت فى الشعوب اللى تبع الدوله البيزنطيه بشكل كبير، المصريين نفسهم بقوا يستخدموا مصطلحات اغريقية كتير فى لغتهم المحكية، واللى بقت اسمها اللغة القبطيه، وكلمة قبطى نفسها مستمدة من الكلمة الأغريقية ايكوبتوس بمعنى مصر.

وبعد الغزو العربى لمصر و كنعان و سوريا وبلاد العراق وفارس، ابتدا الضعف والانحدار ينهش فى لحم الدوله البيزنطيه. تعداد السكان وحجم الأراضى والمستعمرات فى الدولة البيزنطيه قل بشكل كبير، و علشان كده عدد اللى بيتكلمو باللغة الاغريقية قل كتير. و فى العالم الاسلامي، انتصرت الدولة الأموية على أعداءها بعد الفتنة الكبرى، و كانت الضربة القاضية للغة الاغريقية فى العالم الاسلامى لما قرر الخليفة عبد الملك بن مروان استخدام اللغة العربية كلغة رسمية فى الدواوين، ومنع استخدام اللغة الاغريقية خالص مالص.

 تاربخ اللغه اليونانيه فى العصر العثمانى 
فضلت الدولة البيزنطية تعانى من هجمات المسلمين عليها لحد ما قامت الدوله العثمانيه و بقت كونستانتينوبوليس و اليونان و ألبانيا و البلقان تحت الحكم العثمانى. شعوب اليونان والبلقان عانت كتير من الاضطهاد والمذابح تحت الحكم العثمانى و فضلت تقاوم و قدرت تحافظ علا اللغه الاغريقيه لحد ما اليونان اتحررت من الحكم العثمانى وقامت امبراطورية اليونان. اللغه اليونانيه الحديثه هيا آخر طور للغة الاغريقية، و لازالت لغه حيه و بستخدم بشكل يومى فى اليونان بفضل مقاومة اليونانيين للسطوه العثمانيه علا مر التاريخ.

 نظم الكتابه 

 اللى قبل الأبجديه 
قبل ما يقولو يللا نخترعو الأبجديه، شعوب اليونان كانت بتستخدم نظام رمزى اسمه Linear B، والكلام ده نقدرو نشوفوه فى المخطوطات اللى تاريخها يرجع للقرن الـ 15 قبل الميلاد ع الأقل، يعنى كان بيستخدم كنظام كتابه أساسى أيام الحضاره الموكيانيه، عشان كدة الطور ده من اللغه اسمه اللغه الاغريقيه الموكيانية. النظام ده محدش عرف يفك شفرته لحد سنة 1950 ميلاديه، و ده ساعد علما اللغه انهم يعرفو اللغه الاغريقيه الموكيانيه أكتر و يدرسو ازاى اتطورت للاغريقيه الكلاسيكية، مش كدا و بس، ده كمان ساعد كتير فى وضع الأساس للنظريه الحديثه: نظرية اللغه البروتو هندو-أوروبيه.

 الأبجديه الاغريقيه 
ده جدول الأبجدية وازاى بيتنطق دلوقت.
+الأبجديه الاغريقيه الحديثهالحرف الكبيرالحرف الصغيرالاسمالنطق الحديثΑαألفا[a]Ββبيتا\ڤيتا[v]Γγجاما[ɣ] ~ [ʝ]Δδدلتا\ذلتا[ð]Εεابسيلون[e]Ζζزيتا[z]Ηηايتا[i]Θθثيتا[θ]Ιιيوتا[i] - [ʝ]Κκكابا[k]Λλلامبدا[l]Μμميو[m]Ννنيو[n]Ξξاكساي[ks]Οοأوميكرون[o]Ππباي[p]Ρρرو[r]Σσ/ςسيجما[s] - [z]Ττتاو[t]Υυأوبسيلون[i]Φφفاي[f]Χχخاي\شاي[x] ~ [ç]Ψψابساي[ps]Ωωأوميجا[o]
نلاحظ من الجدول ان الحروف المتحركة بقت شبه بعضها اوى فى اليونانى الحديث والناس مبقتش تفرق بينهم، مثلا ايتا ويوتا و ايبسيلون تقريبا شبه بعض فى معظم الكلمات، و أوميكرون و أوميجا مبقاش بينهم فرق.

الجدول اللى جاى ده بقى بيوضح ازاى الرموز الهيروغليفية اتطورت للأبجدية اليونانية وما يقابلهم فى اللغات التانية.
+هيروغليفيبروتو-سينائيفينيقياغريقيلاتينيعربيملحوظةلاإطار|50x50بكΑAأألفا بالعربى اسمه ألفلاإطار|50x50بكΒBببيتا بالعبرى بيت وبالعربى باءلاإطار|50x50بكΓC - Gجـجاما بالعربى اسمه جيملاإطار|50x50بكΔDددلتا بالعربى دالت وبالعربى داللاإطار|50x50بكΕEهـوده سبب ان ابسيلون بتتنطق هاء فى بداية كلمات كتير زى هيلين بدل ايلينلاإطار|50x50بكF - ΥF - Yوأوبسيلون كانت بتتكتب F وتتنطق واو، دلوقت F بقت تتنطق فاء فى اللاتينيلاإطار|50x50بكΖZززيتا - فى اللاتينى حاطوا G مكانها والـ Y-Z اتنقلوا للآخرلاإطار|50x50بكΗHحايتا، الاغريق مش بينطقوا الحاء فحولوها لحرف متحركلاإطار|50x50بكΘ -طثيتا، كانت بتتنطق تاء مهموسةلاإطار|50x50بكΙIىيوتا، بتتنطق زى الـ ى فى بداية الكلمة وكحرف متحرك فى نص الكلمةلاإطار|50x50بكΚKكـكابا Kappa - اسمها كاف بالعربى لان p بتتنطق فاء فى اللغات الساميةلاإطار|50x50بكΛLلـلامبدا اسمها لام بالعربيلاإطار|50x50بكΜMمميو اسمها ميم بالعربيلاإطار|50x50بكΝNننيو اسمها نون بالعربيلاإطار|50x50بكΞ -سـاكساي، الاغريق حولوا الحرف ده من s لks.لاإطار|50x50بكΟOـعـأوميكرون، الاغريق مش بينطقوا العين فحولوها لحرف متحرك و كان اسمه أولاإطار|50x50بكΠPفباى p، وزى ما قولنا الـ p بتتنطق فاء فى اللغات الساميةلاإطار|50x50بكϺ -صـصان San، تقلبها على جنبها تبقى سيجما. حرف مندثر.لاإطار|50x50بكϘQقكوبا Koppa - اسمها قاف بالعربى لان p تتنطق فاء، حرف مندثر.لاإطار|50x50بكΡRررو اسمها راء بالعربيلاإطار|50x50بكΣSشـسيجما - نلاحظ السين والشين عموما بيتبدلوا بين اللغات المختلفةلاإطار|50x50بكΤTتتاو اسمها تاء بالعربي

 الأبجديات التانية 
على مر التاريخ فيه ابجديات كتير تانية استخدمت لكتابة الاغريقية:

 الأبجدية اللاتينية زى ما هو متوقع، وده بداية من العصر الرومانى لحد انهاردة تقريبا، ولسة فيه ناس بتكتب الكلمات الاغريقى باللاتينى.
 الأبجدية العبرية استخدمها اليهود الرومانيوت اللى بيتكلموا يونانى.
 الأبجدية القبطية استخدمها المصريين المسيحيين لكتابة المصطلحات المسيحية اليونانية (وكتابة اللغة القبطية عموما).
 الأبجدية العربية استخدمها المسلمين اليونان فى جزيرة كريت لكتابة لغتهم.

 شوف كمان 
 جدول اللغات

 مصادر 

تصنيف:لغات